CELEX: 32016D0260
Language: lv
Date: 2016-02-23 00:00:00
Title: Komisijas Īstenošanas lēmums (ES) 2016/260 (2016. gada 23. februāris), ar ko attiecībā uz Poliju groza Lēmumu 2006/80/EK (izziņots ar dokumenta numuru C(2016) 965)

25.2.2016   
            
            
               LV
            
            
               Eiropas Savienības Oficiālais Vēstnesis
            
            
               L 49/9
            
         KOMISIJAS ĪSTENOŠANAS LĒMUMS (ES) 2016/260
   (2016. gada 23. februāris),
   ar ko attiecībā uz Poliju groza Lēmumu 2006/80/EK
   
      
         (izziņots ar dokumenta numuru C(2016) 965)
      
   
   (Autentisks ir tikai teksts poļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2008. gada 15. jūlija Direktīvu 2008/71/EK par cūku identificēšanu un reģistrēšanu (1) un jo īpaši tās 3. panta 2. punktu,
   tā kā:
   
               (1)
            
            
               Direktīvā 2008/71/EK ir noteiktas minimālās prasības dzīvnieku identificēšanai un reģistrēšanai, neskarot sīkāk izstrādātus Kopienas noteikumus, ko var noteikt ar mērķi apkarot vai ierobežot slimības.
            
         
               (2)
            
            
               Saskaņā ar Direktīvas 2008/71/EK 3. panta 1. punktu dalībvalstīm ir jāgādā par to, lai kompetentās iestādes rīcībā būtu atjaunināts visu to saimniecību saraksts, kurās ir dzīvnieki, uz ko attiecas minētā direktīva, un kuras atrodas to teritorijā.
            
         
               (3)
            
            
               Padomes Direktīvas 2008/71/EK 3. panta 2. punktā ir paredzēta iespēja atļaut dalībvalstīm no 3. panta 1. punktā prasītā saimniecību saraksta izslēgt fiziskas personas, kuras audzē vienu cūku pašu vajadzībām vai patēriņam, ja vien minētajam dzīvniekam pirms jebkādas pārvietošanas tiek veiktas minētajā direktīvā noteiktās pārbaudes.
            
         
               (4)
            
            
               Komisijas Lēmums 2006/80/EK (2) atļauj dažām dalībvalstīm piemērot Direktīvas 2008/71/EK 3. panta 2. punktā paredzēto atkāpi attiecībā uz saimniecībām, kurās nav vairāk par vienu cūku.
            
         
               (5)
            
            
               Direktīvas 2008/71/EK 3. panta 2. punktā paredzēto atkāpi attiecībā uz saimniecībām, kurās nav vairāk par vienu cūku, ir atļauts piemērot Polijai.
            
         
               (6)
            
            
               Polija Direktīvas 2008/71/EK 3. panta 2. punktā paredzēto atļauju dalībvalstij attiecībā uz saimniecībām, kurās nav vairāk par vienu cūku, ir lūgusi atcelt un ir īstenojusi minētajā direktīvā noteiktās prasības attiecībā uz identificēšanu un reģistrēšanu.
            
         
               (7)
            
            
               Pamatojoties uz šo informāciju, ierakstu par Poliju Lēmuma 2006/80/EK pielikuma sarakstā attiecībā uz to, kā piemēro Direktīvas 2008/71/EK 3. panta 2. punktā paredzēto atļauju, kas attiecas uz saimniecībām, kurās nav vairāk par vienu cūku, ir lietderīgi svītrot.
            
         
               (8)
            
            
               Tādēļ attiecīgi jāgroza Lēmuma 2006/80/EK pielikums.
            
         
               (9)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2006/80/EK pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts Polijas Republikai.
   
      Briselē, 2016. gada 23. februārī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 213, 8.8.2008., 31. lpp.
   
   
      (2)  Komisijas 2006. gada 1. februāra Lēmums 2006/80/EK, ar ko atsevišķām dalībvalstīm piešķir atkāpi, kas paredzēta Padomes Direktīvas 92/102/EEK par dzīvnieku identificēšanu un reģistrēšanu 3. panta 2. punktā (OV L 36, 8.2.2006., 50. lpp.).
   
      PIELIKUMS
      
         
            “PIELIKUMS
            Dalībvalstis, kurām atļauj piemērot atkāpi, kas paredzēta Direktīvas 2008/71/EK 3. panta 2. punktā attiecībā uz saimniecībām, kurās nav vairāk par vienu cūku:
            
                         
                     
                     
                        Čehijas Republika
                     
                  
                         
                     
                     
                        Francija
                     
                  
                         
                     
                     
                        Itālija
                     
                  
                         
                     
                     
                        Portugāle
                     
                  
                         
                     
                     
                        Slovēnija
                     
                  
                         
                     
                     
                        Slovākija”